**R O M Â N I A**

#### JUDEŢUL DÂMBOVIŢA

# **PREFECT**

**ORDIN**

**privind actualizarea componenței Grupului de lucru pentru derularea POAD**

**la nivelul județului Dâmbovița**

#### PREFECTUL JUDEŢULUI DÂMBOVIŢA

Având în vedere:

- prevederile O.U.G. nr. 84/2020 pentru stabilirea unor măsuri în vederea implementării Programului Operațional Ajutorarea Persoanelor Defavorizate - POAD, modificată;

- prevederile H.G. nr. 116/27.01.2022 privind numirea doamnei Gilia Claudia în funcția de prefect al județului Dâmbovița;

- prevederile H.G. nr. 123/27.01.2022 privind numirea domnului Sălișteanu Ioan Corneliu în funcția de subprefect al județului Dâmbovița;

În temeiul art. 275 alin. (1) din O.U.G. nr. 57/2019 privind Codul Administrativ, cu modificările și completările ulterioare, emite următorul

**ORDIN**

**Art. 1.** Se actualizează componența Grupului de lucru constituit la nivelul Județului Dâmbovița pentru derularea Programului Operațional Ajutorarea Persoanelor Defavorizate - POAD, după cum urmează:

- Claudia Gilia - Prefectul Județului Dâmbovița;

- Ioan-Corneliu Sălișteanu - Subprefect al județului Dâmbovița;

- Vasile Ciocan - șef serviciu, Instituția Prefectului - Județul Dâmbovița;

- Ion Minea - Niculescu - Instituția Prefectului - Județul Dâmbovița;

- Mihaela Tudorache - Instituția Prefectului - Județul Dâmbovița;

- Georgiana Vasile - Instituția Prefectului - Județul Dâmbovița;

- Bogdan Minea - D.S.V.S.A. Dâmbovița;

- Ion Buturugă - A.J.P.I.S. Dâmbovița;

-persoane desemnate de UAT - urile de pe raza Județului Dâmbovița, responsabile pentru recepția, respectiv distribuirea ajutoarelor alimentare, prevăzute în Anexele nr. 1 și nr. 2 la prezentul Ordin.

**Art. 2.** Coordonarea Secretariatului Grupului de lucru se va realiza de domnul Vasile Ciocan, șef serviciu în cadrul Instituției Prefectului - Județul Dâmbovița.

**Art. 3.** D-na Vasile Georgiana, inspector în cadrul Corpului de Control al Prefectului, va realiza, prin sondaj, controale atât la livrarea produselor alimentare, cât și la distribuția acestora.

**Art. 4.** Soluționarea reclamațiilor privind siguranța și calitatea alimentelor distribuite se va realiza de d-nul Minea Bogdan din cadrul DSVSA Dâmbovița.

**Art. 5.** Secretariatul Grupului de lucru va fi asigurat de d-nulMinea - Niculescu Ion și d-na Tudorache Mihaela din cadrul Instituției Prefectului - Județul Dâmbovița.

**Art. 6.** Grupul de lucru POAD aduce la îndeplinire atribuțiile prevăzute în Anexa nr. 2 la O.U.G. nr. 84/2020, lit. B, pct. 2.

**Art. 7.** La data intrării în vigoare a prezentului Ordin, Ordinul Prefectului nr. 376/15.09.2021 își încetează aplicabilitatea.

**Art. 8.** Prezentul ordin va fi comunicat prin grija biroului de specialitate din cadrul Instituției Prefectului - Județul Dâmbovița.

**PREFECT,**

**Claudia GILIA p. SECRETAR GENERAL Ion SĂLCIANU**

**Târgovişte**

**Nr. \_\_\_\_\_\_\_\_\_\_\_\_\_\_\_**

**Data \_\_\_\_\_\_\_\_\_\_\_\_\_\_\_**

**MNI/4 ex.**